Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az álláskeresõnek a foglalkoztatás elõsegítésérõl és a munkanélküliek ellátásáról szóló 1991. évi IV. törvény (Flt.)
Paragraph Index: 319

2005. november 1-je elõtt a Szoctv. elõírta, hogy az aktív korú nem foglalkoztatott személy a rendszeres szociális segély megállapításának, folyósításának feltételeként a települési önkormányzattal, és/vagy az általa kijelölt szervvel (családsegítõ szolgálattal, a kijelölt szociális intézménnyel vagy a munkaügyi központ kirendeltségével) együttmûködni köteles. Az együttmûködési kötelezettség egyrészt azt jelentette, hogy a települési önkormányzat, illetõleg a munkaügyi központ kirendeltsége által felajánlott és számára megfelelõ munkalehetõséget el kellett fogadnia. Másrészt a települési önkormányzat rendeletében foglaltak szerint a szociális helyzetéhez és mentális állapotához igazodó, az õ és családja önfenntartó képességének szinten tartására és fejlesztésére irányuló programban kellett részt vennie. Amennyiben a nem foglalkoztatott személy a segély folyósításának idõtartama alatt nem mûködött együtt, a rendszeres szociális segélyt meg kellett szüntetni, és 36 hónapon belül nem lehetett ismételten megállapítani [Szoctv. 37/B. § (1) bekezdés bb) alpont és (2) bekezdés].

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes